Սամվել Ֆարմանյան

**Սամվել Ժորայի Ֆարմանյան** (), պատմական գիտությունների թեկնածու, հայ պետական-քաղաքական գործիչ, ԵԽԽՎ նախկին պատգամավոր, Հայաստանի Ազգային ժողովի նախկին պատգամավոր, ՀՀ նախագահի նախկին մամուլի քարտուղար: 

## Կրթություն
* 1995 թ. ոսկե մեդալով ավարտել է Գյումրու Ակադեմիական վարժարանի հումանիտար հոսքը: 
* 1999 թ. գերազանցության դիպլոմով ավարտել է Երևանի պետական համալսարանի պատմության ֆակուլտետի բակալավրիատը՝ պատմաբանի որակավորմամբ։
* 2001 թ. գերազանցությամբ ավարտել է Երևանի պետական համալսարանի պատմության ֆակուլտետի մագիստրատուրան՝ հայոց նորագույն պատմություն մասնագիտացմամբ: 
* 2003 թ. գերազանցությամբ ավարտել է Շվեդիայի Լունդի համալսարանի մագիստրատուրան՝ պատմության մագիստրոսի որակավորմամբ։
* 2004 թ. ավարտել է ԵՊՀ ազգագրության ամբիոնի ասպիրանտուրան` ղեկավարությամբ ՌԴ ԳԱ թղթակից-անդամ, աշխարհահռչակ ճապոնագետ հայազգի Սերգեյ Արությունովի։ Ատենախոսության թեման վերաբերում է Ճապոնիայի հետպատերազմյան արդիականացմանն ու ճապոնացիների էթնիկ ինքնության փոխառնչակցությանը: 
* Պատմական գիտությունների թեկնածու։ Հեղինակ է «Ճապոնական հրաշքն ու ճապոնացիները» մենագրության, «Միայնակ ընդդեմ ճակատագրի. ֆուտբոլային դիվանագիտության հետնաբեմում» հուշագրության, գիտական և հրապարակախոսական տասնյակ հոդվածների։

## Աշխատանքային գործունեություն
* 2003-2005 թթ. - աշխատել է «Բաց հասարակության ինստիտուտի օժանդակության հիմնադրամի» հայաստանյան մասնաճյուղում որպես «Քաղաքացիական հասարակություն» և «Զանգվածային լրատվության միջոցներ» ծրագրերի համակարգող։
* 2005-2006 թթ. - ԱԺ նախագահի խորհրդական արտաքին քաղաքականության և արտաքին կապերի հարցերով։
* 2008 թ. ապրիլ-մայիսին - ՀՀ նախագահի ռեֆերենտ։
* 2008 թ. մայիսի 20-ին ՀՀ Նախագահի հրամանագրով նշանակվել է ՀՀ Նախագահի մամուլի քարտուղար։
* 2010 թ. մարտի 12-ին ՀՀ Նախագահի հրամանագրով ազատվել է ՀՀ Նախագահի մամուլի քարտուղարի պաշտոնից։
* 2010-2012 թթ. աշխատել է որպես ՀՀ հանրային հեռուստաընկերության և ՀՀ հանրային ռադիոընկերության լրատվական և վերլուծական հաղորդումների տնօրեն։
*2012 թ. մեծամասնական ընտրակարգով ԱԺ պատգամավոր է ընտրվել Նոր Նորքի N2 ընտրատարածքից։ 
*2017 թ. ԱԺ պատգամավոր է ընտրվել համամասնական ընտրակարգով։ ԱԺ Եվրոպական ինտեգրացիայի հարցերով մշտական հանձնաժողովի փոխնախագահ: 
*2015-2018 թթ. եղել է Եվրոպայի խորհրդի խորհրդարանական վեհաժողովի (ԵԽԽՎ) պատգամավոր, 2016 թ. ընտրվել ԵԽԽՎ Մարդու իրավունքների և իրավական հարցերի հանձնաժողովի նախագահի տեղակալ։ 
*2019-2021 թթ. «Քառյակ մեդիա» ընկերության համահիմնադիր: «Արմնյուզ» հեռուստատեսության տարբեր նախագծերի հեղինակ և վարող:
* 2011 թվականից ընդհատումներով դասավանդել է ԵՊՀ պատմության և արևելագիտության ֆակուլտետներում։
* 2023-2025 թթ. որպես հրավիրյալ դասախոս դասավանդել է Հայաստանի ամերիկյան համալսարանում: Համալսարանից ինքնակամ հեռացել է իշխանության քաղաքական ճնշումների հետևանքով: 

## Հասարակական գործունեություն
* 1998-2001 թթ. - ԵՊՀ պատմության ֆակուլտետի ուսանողական գիտական ընկերությունը և ուսանողական խորհրդի նախագահ։
* 2006 թ. հիմնադրել է «Շվեդիայի գիտակրթական հաստատությունների հայ շրջանավարտների ասոցիացիա» հասարակական կազմակերպությունը։

## Քաղաքական գործունեություն
* 2007 թ. մայիսի 12-ին մեծամասնական ընտրակարգով մասնակցել է ԱԺ ընտրություններին Նո Նորքի թիվ 2 ընտրատարածքում՝ զբաղեցնելով 2-րդ տեղը։
* 2012 թ. մայիսի 6-ին ընտրվել է ՀՀ Ազգային ժողովի 5-րդ գումարման պատգամավոր թիվ նույն թիվ 2 ընտրատարածքից։ ՀՀ ԱԺ Արտաքին հարաբերությունների մշտական հանձնաժողովի անդամ։
* Ղեկավարել է հայաստանյան պատվիրակությունը ԵՄ-Հայաստան Խորհրդարանական համագործակցության հանձնաժողովում։
* ԵԽԽՎ հայաստանյան պատվիրակության անդամ, ընտրվել է ԵԽԽՎ Մարդու իրավունքների և իրավական հարցերվ հանձնաժողովի փոխնախագահ: 
* Ղեկավարել է Ճապոնիայի, Կանադայի, Կորեայի, Շվեդիայի, Նորվեգիայի, Դանիայի և Ֆինլանդիայի հետ պատգամավորական բարեկամության խմբերը: 
* 2012-2019 թթ. եղել է Հայաատանի հանրապետական կուսակցության խորհրդի, ապա Գործադիր մարմնի անդամ: 2019 թ. հունվարին դուրս եկել ՀՀԿ-ից: 
* Անկուսակցական է: Սոցցանցերում և տեղական ԶԼՄ-ներում հանդես է գալիս Նիկոլ Փաշինյանի իշխանության կոշտ քննադատությամբ:

## Պարգևներ
* «ՀՀ զինված ուժեր. 20 տարի» հոբելյանական մեդալ
* Հայաստանի ֆուտբոլի ֆեդերացիայի շնորհակալագիր
* Երախտագիտության մեդալ

## Ընտանիք
Ամուսնացած է Լիլիթ Սամվելի Մխիթարյանի հետ, ունի երկու զավակ` Դավիթը և Նարեն՝ ծնված 2003 և 2004 թթ.:

## Տես նաև

## Ծանոթագրություններ

Կատեգորիա:ԵՊՀ պատմության ֆակուլտետի շրջանավարտներ
Կատեգորիա:Երախտագիտության մեդալակիրներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Հայ հասարակական գործիչներ
Կատեգորիա:Հայ քաղաքական գործիչներ
Կատեգորիա:ՄԻԱԿ անդամներ
Կատեգորիա:Քառյակ մեդիա
Կատեգորիա:ՕԵԿ անդամներ